31ม.ค มีเพศสัมพันธ์กับแฟน แล้วประจำเดือนมาวันที่11-17 ก.พ ต้องเริ่มกินยาคุมแบบ28เม็ดวันไหนค่ะ แล้วสามารถเลิกกินตอนไหนได้บ้างค่ะ
สวัสดีค่ะ ยาคุมกำเนิดแบบ 28 เม็ดกินเป็นรายเดือนนั้น เป็นวิธีการคุมกำเนิดแบบใช้ฮอร์โมนที่ได้ประสิทธิภาพดี ถ้ากินอย่างถูกต้อง คือกินทุกวัน คลาดเคลื่อนวันละไม่เกิน 3 ชั่วโมง โดยควรเริ่มกินในช่วงที่แน่ใจว่าไม่ได้ตั้งครรภ์ก็คือในช่วง 5 วันแรกที่มีประจำเดือน หากรับประทานในช่วงอื่นของเดือนอาจจะต้องกินให้ติดต่อกัน 7 วันก่อนจึงจะมีเพศสัมพันธ์แบบไม่ป้องกันได้และหลังจากกินไปแล้ว ควรกินติดต่อกันทุกวัน คลาดเคลื่อนวันละไม่เกิน 3 ชั่วโมง และต้องกินให้ครบแผงจึงจะได้ประสิทธิภาพในการคุมกำเนิดค่ะ